8. Trajanje varstva avtorske pravice in določenih sorodnih pravic (
- Pred glasovanjem:
Sharon Bowles
Gospod predsednik, žal mi je, da moram obremenjevati kolege pri tem dolgotrajnem glasovanju, vendar je bilo nedavno označeno na glasovalnem seznamu, da če bo sprememba 37 sprejeta, potem bo sprememba 80 k uvodni izjavi zavrnjena. Prva polovica spremembe je popolnoma enaka, vendar pa je novi del - drugi del - dosleden. Sprememba 81, ki je ustrezna sprememba k členu, ni označena kot da bo zavrnjena, če bo sprejeta ustrezna sprememba 55 k členu. Zato pozivam, da glasujemo o spremembi 80, kot dodatek k 37, če to želijo poslanci - kar je druga zadeva - saj se zdi, da se bo podobno zgodilo tudi s spremembo 81.
Predsednik
Hvala, gospa Bowles. Pomembno je, da slišimo mnenje poročevalca gospoda Crowleya.
Brian Crowley
poročevalec. - Gospod predsednik, menim, da tega ni mogoče dodati kot dodatek. Moralo bi biti obravnavano ločeno.
